Ihi ha-t-nayed kra n wuguren i d negmer seg tesmilin-a i snat, d kra n tifrat-nsent , deg tazwara assar deg umawal d tamentilt n waṭas n wuguren i d-ttmagaren inelmaden, imi anebdu awal-nneɣ s usenfar amezwaru anda inelmaden ur ssinen ara ismawen n yiɣersiwen d yimɣan ssnen deg tugniwin, akken daɣen seqdacen ireṭṭalen s waṭas, d tigzi n ugetnamek (yesseɛraq deg yinumak) , irmad n usesfer-nsen maci dayen iweɛren, anda aselmad ad yesseqdec isulal n ubeggen i wugur amezwaru (tugniwin d tbidyutin) , d tira d useqdec n uktawal deg tefyar (asluɣmu) , ma d ireṭṭalen ilaq ad nessenfel awalen-nni s win yellan deg tmaziɣt, amedya kan ; aqenfud d awal n taɛraft ihi ad yettwabeddel s yinisi i yellan deg tutlayt d yidles amaziɣ, akken daɣen yessefk ɣef uselmad ad yettmeslay s tmaziɣt (ula d netta ur yesseqdac ara ireṭṭalen-a) , akken daɣen ad ibeggen agetnamek yellan deg yal awal yettwalemden. Deg wassar nniḍen n umawal i d-yettasen seg umgired n cfawat n yinelmaden, neɣ d amgired uzayez, akken daɣen yezmer seg wassar n yimawalen d yisegzawalen, ihi aselmad ad yesseqdac amawal yettwalemden deg tefyar, allus i tririyin s waṭas, ladɣa deg urmud-a n umawal, askar n yiluɣma ixeddmen armud-a, aweṣṣi d usebɣes n yinelmaden ɣef tɣuri d useqdec n umawal i d-yettwanufken deg udlis, akken ad sbeɣren amawal-nsen, akken i ilaq amawal ad yili ilmend n usentel d usenfar akken ad yettwasemres deg temsirin-nniḍen.